The Masked Singer Malaysia

The Masked Singer Malaysia ialah rancangan televisyen realiti muzik misteri Malaysia berdasarkan daripada francais Masked Singer yang berasal dari rancangan TV realiti Korea Selatan King of Mask Singer. Ia mula bersiaran di Astro Warna dan dihoskan oleh Datuk AC Mizal. Musim pertama telah disiarkan di Astro Warna pada jam 21:00 (WPM) setiap Jumaat sebanyak 8 episod dari 18 September sehingga 6 November 2020. Musim kedua mula bersiaran pada 28 Januari 2022. Musim ketiga mula bersiaran pada 23 Disember 2022.

Pengacara dan juri
Pengacara dan panelis untuk The Masked Singer Malaysia telah diumumkan dalam satu sidang media rasmi pada 8 September 2020. AC Mizal telah diberi kepercayaan sebagai pengacara. Panelis terdiri daripada 9 selebriti terkenal yang menggalas peranan sebagai juri tetap. Sebelum penyiaran episod pengenalan, 10 poster pengacara dan panelis dengan wajah tersembunyi telah diterbitkan oleh ASTRO sebagai acah untuk rancangan.

Konsep
Para peserta terdiri daripada tokoh terkenal dari latar belakang berbeza, seperti penyanyi, pelakon, pengacara, atlet dan lain-lain lagi, akan bersaing untuk mendapat tempat teratas dengan memikat penonton dan juri hanya dengan suara mereka. Mereka akan dinilai oleh panel juri yang terdiri daripada selebriti terkenal tempatan. Untuk terus merahsiakan identiti peserta, hanya lapan anggota pasukan produksi yang diberi kepercayaan identiti sebenarnya. Setiap minggu, sebelum setiap persembahan, klip video akan didedahkan kepada penonton sebagai petunjuk untuk identiti setiap peserta. Selepas setiap persembahan, ahli juri dikehendaki membuat tekaan dan menamakan 3 selebriti yang kemungkinan besar menjadi identiti di sebalik penyanyi bertopeng itu. Pada akhir persembahan, seorang peserta dengan kedudukan terendah akan disingkirkan berdasarkan peratusan markah yang diberikan oleh para juri. Identitinya kemudian akan didedahkan buat pertama kalinya. Satu-satunya peserta yang masih bertopeng hingga pusingan penyingkiran terakhir akan dinobatkan sebagai juara The Masked Singer Malaysia.

Ringkasan musim

Catatan
Rancangan ini boleh didapati melalui penstriman di Astro GO.
SK Magic dan Oppo ialah penaja utama untuk musim pertama.
Cuckoo ialah penaja utama untuk musim kedua.

Lihat juga
Masked Singer
King of Mask Singer
The Masked Singer Malaysia 2
I Can See Your Voice Malaysia
Immortal Songs: Lagu Lama Menyengat Semula

Rujukan

Pautan luar

Rancangan televisyen realiti Malaysia